《感怀》
明代·何士域

步出北郭门，遥望北邙土。多少锦绣人，孤坟茫无主。

白昼走狐锦，清宵嗥豺虎。榆柳纷成行，一叶一风雨。

萧萧总愁人，无非关情处。俯仰看乾坤，侧身阅今古。

服食求神仙，鸾鹤效冲举。王乔并偓佺，差可相与语。

作者简介：何士域（一五八四—一六四二），字文起，号耿庵。新会人。熊祥长子。明熹宗天启元年（一六二一）贡生，官湖广新宁知县。年五十八卒。有《珠树堂遗稿》、《烟霞清史》。清顾嗣协《冈洲遗稿》卷六、道光《新会县志》卷九有传。